Document ID: 32010R0118

UREDBA KOMISIJE (EU) št. 118/2010
z dne 9. februarja 2010
o spremembi Uredbe (ES) št. 900/2008 o določitvi analiznih metod in drugih tehničnih določb, potrebnih za izvajanje uvoznih režimov za nekatero blago, pridobljeno s predelavo kmetijskih proizvodov
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9 Uredbe,
ob upoštevanju naslednjega:
(1)
Uredba Komisije (ES) št. 900/2008 (2) določa formule, postopke in metode, ki se uporabljajo za določitev škroba/glukoze za izvajanje Prilog II in III k Uredbi Komisije (ES) št. 1460/96 z dne 25. julija 1996 o oblikovanju podrobnih pravil za izvajanje preferencialnih trgovinskih režimov, ki se uporabljajo za nekatero blago, ki je rezultat predelave kmetijskih proizvodov, kakor je določeno v členu 7 Uredbe Sveta (ES) št. 3448/93 (3).
(2)
Uredbo (ES) št. 900/2008 je preučila skupina strokovnjakov, da bi ocenila, če navedena uredba upošteva znanstveni in tehnološki razvoj metod, ki jih določa. Študije in preskusi, ki so bili izvedeni v okviru navedene preiskave, kažejo, da določanje vsebnosti škroba/glukoze z raztapljanjem z natrijevim hidroksidom (pred encimsko razgradnjo v glukozo) in merjenje celotne vsebnosti glukoze z uporabo encimske metode s spektrofotometrijo, kakor je zdaj predpisano za večino blaga, ne ustrezata več sedanjim tehničnim zahtevam in ju je treba zato posodobiti.
(3)
Zato je primerno določiti, da je treba razgradnjo škroba/glukoze izvajati na encimski način z amilazo in amilazo glukozidazo in celotno vsebnost glukoze določati z uporabo tekočinske kromatografije visoke ločljivosti (HPLC), ter opredeliti, kako naj se encimska metoda izvaja.
(4)
Uredbo (ES) št. 900/2008 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Priloga I k Uredbi (ES) št. 900/2008 se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. februarja 2010

Labels: 7
3
17
16